นายกรัฐมนตรี ย้ำให้เปิดเผยข้อมูล ให้ประชาชนรับทราบ เพื่อเตรียมการป้องกัน ไวรัสโคโรนา และพร้อมรับคนไทยกลับจากอู่ฮั่นทันทีหากทางการจีนอนุญาต
นายกรัฐมนตรี ย้ำให้เปิดเผยข้อมูล ให้ประชาชนรับทราบ เพื่อเตรียมการป้องกัน ไวรัสโคโรนา และพร้อมรับคนไทยกลับจากอู่ฮั่นทันทีหากทางการจีนอนุญาตนางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ก่อนการประชุม พลเอก ประยุทธ์ จันทร์โอชา นายกรัฐมนตรี กล่าวถึงแถลงการณ์ เรื่องไวรัสโคโรนาและฝุ่นละอองขนาดเล็ก PM 2.5 เมื่อวานนี้ รายงานต่อที่ประชุมทราบ โดยเรื่องปัญหาฝุ่นละอองให้เป็นหน้าที่กรมป้องกันและบรรเทาสาธารณภัยเป็นผู้ดูแล ส่วนไวรัสโคโรนา ให้สื่อมวลชนติดตามได้จากศูนย์ปฏิบัติการภาวะฉุกเฉิน กระทรวงสาธารณสุข แถลงให้ทราบทุกวัน ส่วนการให้ความช่วยเหลือแผนอพยพคนไทย ก็มีศูนย์ปฏิบัติการภาวะฉุกเฉินเช่นเดียวกัน ตั้งอยู่ที่กระทรวงการต่างประเทศ โดยนายกรัฐมนตรี ย้ำว่า ข้อมูลทั้งหมดจะต้องเปิดเผยให้ประชาชนได้รับทราบข้อเท็จจริง เพื่อเตรียมตัวป้องกันได้อย่างถูกต้อง ไม่มีการปิดบังปรุงแต่งข้อมูลใดๆกระทรวงต่างประเทศ ได้หารือกับทางการจีนอย่างใกล้ชิด โดยจีนให้คำมั่นกับประเทศไทยว่าจะดูแลประชาชนคนไทยอย่างดีที่สุด ซึ่งขณะนี้มีคนไทยอยู่ที่เมืองอู่ฮั่น 64 คน เป็นนักศึกษา 49 คน ที่เหลือเป็นนักท่องเที่ยวและผู้ที่เดินทางไปทำงาน ซึ่งทุกคนขึ้นทะเบียนกับสถานเอกอัครราชทูตไว้แล้ว และจีนปิดเฉพาะเมืองอู่ฮั่นเท่านั้นที่ไม่ให้มีการเดินทางเข้าออก ส่วนเมืองอื่นๆ สามารถเดินทางได้ตามปกติ และเมื่อได้รับการประสานจากทางการจีน ให้ไปรับคนไทยกลับมาได้รัฐบาลก็พร้อมที่จะไปรับกลับได้ทันทีนายกรัฐมนตรี ยังมีคำสั่งทบทวนมติคณะรัฐมนตรีเมื่อปี 2557 ที่เคยตั้งคณะกรรมการอำนวยการเตรียมความพร้อมป้องกันและแก้ไขปัญหาโรคติดต่ออุบัติใหม่แห่งชาติ เพื่อดูแลการแพร่ระบาดของโรคระบาดไวรัสโคโรนา โดยให้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน โดยคณะกรรมการ ชุดดังกล่าว มีอำนาจในการกำหนดนโยบายและยุทธศาสตร์ในการเตรียมความพร้อมป้องกันควบคุมและแก้ไขสถานการณ์การระบาดของโรคติดต่ออุบัติใหม่ให้เหมาะสมกับสถานการณ์ และกำกับดูแลให้วันพรุ่งประสงค์ กำหนดมาตรการแก้ไขปัญหา โรคติดต่ออุบัติใหม่ประสานงานร่วมกับหน่วยงานที่เกี่ยวข้องให้ดำเนินการตามมาตรการดังกล่าว รวมถึงมาตรการช่วยเหลือผู้เดือดร้อนและผู้ได้รับผลกระทบ จัดทำและปรับปรุงแผนยุทธศาสตร์ เตรียมความพร้อมป้องกันแก้ไขปัญหาโรคติดต่ออุบัติใหม่แห่งชาติ บูรณาการระหว่างหน่วยงานภาครัฐ รัฐวิสาหกิจ และองค์กรปกครองส่วนท้องถิ่น ภาคเอกชน และภาคส่วนอื่นๆ ที่เกี่ยวข้อง กำกับการดำเนินการเพื่อให้เป็นไปตามแผนยุทธศาสตร์ อำนวยการจัดระบบประสานงานสนับสนุนกลไกการเตรียมความ พร้อมกำกับติดตามผลการดำเนินงาน ของทุกหน่วยงานที่เกี่ยวข้อง ตลอดจนมีอำนาจในการแต่งตั้งคณะทำงาน อนุกรรมการ หรือบุคคล เพื่อช่วยปฏิบัติงาน ตามความจำเป็นและเหมาะสม